मौजूदा समय में भारत-पाकिस्तान के बीच दो अहम ट्रेड रूट है जिसमें मुंबई से कराची समुद्री रास्ते के जरिए और वाघा बॉर्डर से लैंड रूट शामिल है. इसके अलावा, पुंछ में चाकन दा बाघ और उरी में सलामाबाद के जरिए कारोबार किया जाता है हालांकि यह दोनों रूट जम्मू-कश्मीर और पाक अधिकृत कश्मीर के बीच कारोबार के लिए अहम है. खास बात है कि इन सभी रूट के जरिए कारोबार में वृद्धि तब देखने को मिलती है जब राजनीतिक रिश्ते सामान्य रहते हैं वहीं किसी बड़ी आतंकी घटना या सीमापार से घुसपैठ की घटनाओं के बीच इस रूट्स से कारोबार को बंद कर दिया जाता है.